钦定古今图书集成/历象汇编/庶征典/第184卷 > 唐
## 钦定古今图书集成/历象汇编/庶征典/第184卷 > 唐

### 高祖武德元年嘉麦嘉禾芝草生木连理

按：《唐书高祖本纪》，不载。　按《册府元龟》，“武德元年五
月，陇州献嘉麦。六月，虞州献嘉麦，一茎六穗。八月，永
州献嘉禾，异亩同颖。十一月，蓝田玉山南岭有树连
理。十二月，麟州献芝草一株，紫茎黄盖。
武德二年，李连理嘉禾生。”

按：《唐书高祖本纪》不载。　按《册府元龟》，“二年二月，涪
州上言，李树连理。四月，有献李树连理，盘屈如龙。七
月，益州献嘉禾，一茎六穗。”

武德四年，枯树复生芝草，状如人。

按《唐书高祖本纪》不载。　按《五行志》：四年，亳州老子
祠枯树复生枝叶。老子，唐祖也，占曰：“枯木复生，权臣
执政，眭孟以为有受命者。”　又按志，四年，益州献芝
草，如人状。占曰：“王德将衰，下人将起”，则有木生，为人
状。草亦木类也。

武德九年柱已倾，自起芝草嘉禾生。

按《唐书高祖本纪》，不载。　按《五行志》，九年三月，顺天
门楼东柱已倾毁而自起。占曰：“木仆而自起，国之灾。”
按《册府元龟》，九年正月，西韩州献芝草，异茎同盖。六
月己卯，雅州泾阳县生嘉禾，异亩同颖。

### 太宗贞观二年嘉禾生

按《唐书太宗本纪》不载。　按《册府元龟》，“贞观二年六
月，长安县献嘉禾。”

贞观三年，“木连理、嘉禾生。”

按《唐书太宗本纪》不载。　按《册府元龟》，“三年七月壬
子，申州言木连理。十二月，潞州献嘉禾。”

贞观九年，棠树连理。

按《唐书太宗本纪》不载。　按《册府元龟》，“九年五月戊
申，和州言棠树连理。”

贞观十三年，嘉禾生。

按：《唐书太宗本纪》不载。　按《册府元龟》，“十三年八月，
幽州献嘉禾，一茎九穗。”

贞观十七年，“木连理”，太庙紫芝生。

按：《唐书太宗本纪》，不载。　按《册府元龟》，十七年三月，
杭州言“木连理二十四株，有植黎二木，合为一体。”
按《玉海》，“十七年九月，紫芝生于太庙寝室，二十四茎，
为龙凤形。”

贞观十八年，“木连理。”

按《唐书太宗本纪》，不载。　按《册府元龟》，“十八年十月，
山南献木连理，交错玲珑，有同罗目，一丈之馀，并枝
者二十馀所。”

贞观二十年，“甘树连理，李树生芝。”

按：《唐书太宗本纪》不载。　按《册府元龟》，二十年十一
月，雍州言，“甘树一株，有十八处连理李树生芝英，赤
紫茎，光色鲜丽。”

贞观二十一年，《李木连理》。

按《唐书太宗本纪》。不载。　按《玉海》，二十一年正月，玉
华宫李木连理。隔涧合枝。一云二十二年。

贞观二十二年，《李木连理》。

按《唐书太宗本纪》不载。　按《册府元龟》，“二十二年正
月，玉华宫李树连理，隔涧合枝

### 高宗显庆四年桃生李

按《唐书高宗本纪》不载。　按《五行志》，四年八月，有毛
桃树生李。李，国姓也。占曰：“木生异实，国主殃。”

### 中宗嗣圣十年〈即武后长寿二年〉柽杉变为柏

按《唐书武后本纪》不载。　按《五行志》，“长寿二年十月，
万象神宫侧柽杉皆变为柏。柏贯四时，不改柯易叶，
有士君子之操。柽杉柔脆，小人性也，象小人居君子
之位。”

嗣圣十一年。〈即武后延载元年〉九月《梨华》。

按《唐书武后本纪》不载。　按《五行志》，延载元年九月，
内出梨华一枝示宰相。万木摇落而生华，阴阳黩也。
传曰：“天反时为灾。”又近常燠也。

### 神龙二年十月李华

按《唐书。中宗本纪》。不载。　按《五行志》。神龙二年十月。
“陈州李有华鲜茂如春。”

### 景龙二年苦荬高三尺按唐书中宗本纪不载 按五行志景龙二年岐州郿县民王上宾家有苦荬菜高三尺馀上广尺馀厚

《二分》，近草妖也。

景龙三年，蒜重生。

按《唐书。中宗本纪》。不载。　按《五行志》。三年内出蒜条
上重生蒜。蒜恶草也。重生者。其类众也。

景龙四年，竹生实如麦。

按《唐书中宗本纪》不载。　按《五行志》，四年三月，京畿
蓝田山竹实如麦，占曰：“大饥。”

### 睿宗景云二年柿树枯死复生瑞麦生

按《唐书睿宗本纪》不载。　按《五行志》，景云二年，高祖
故第有柿树，自天授中枯死，至是复生。

按《玉海》，“景云二年六月，洛州言两岐麦。”

### 元宗先天二年嘉禾生

按：《唐书元宗本纪》不载　按《册府元龟》，“先天二年，懹
州上言，有嘉禾四穗。”

### 开元二年竹实如麦

按《唐书元宗本纪》不载。　按《五行志》，开元二年，终南
山竹有华，实如麦，岭南亦然，竹并枯死。是岁大饥，民
采食之。占曰：“国中竹柏枯，不出三年有丧。”

开元八年，瑞麦、嘉禾、芝草生。

按《唐书元宗本纪》不载。　按《册府元龟》，八年五月，德
州奏，“平原县麦一茎两岐分秀。十二月，齐州嘉禾生，
鄂州芝草生。”

开元九年，瑞麦、芝草生。

按：《唐书元宗本纪》不载。　按《册府元龟》，“九年五月，绛
州奏，正平太守两县瑞麦，七茎两穗，一茎四穗。”十一
月，蕲州奏，“兰溪县芝草生。”

开元十一年，“李树连理。”

按《唐书元宗本纪》不载。　按《册府元龟》，“十一年正月
行幸北都，纪功于太原府之南街，有李树连理，甘棠
生于太原县。”

开元十二年，瑞麦生。

按《唐书元宗本纪》，不载。　按《册府元龟》，十二年六月，
河南府之告成县王利文家瑞麦生穗分岐，一茎三
秀。利文上表曰：“陛下往在藩邸，扈从三阳，在臣宅上
休憩。臣宅北坂之下，陛下以为球场，自夏徂秋，往来
游赏其地，因感圣气。今有瑞麦生苗，或六穗分荣，或
一茎数秀，方圆纵横，不离场边。自非至德潜通，岂有
瑞应若此！”诏赐利文绢三十疋遣之。

开元十三年，瑞麦生。

按《唐书元宗本纪》不载。　按《册府元龟》，“十三年五月
甲申，瑞麦生于河南府之寿安县，劝农使宇文融上
表称贺。”

开元十四年，“芝草嘉禾生，李树连理。”

按：《唐书元宗本纪》，不载。　按《册府元龟》，十四年八月，
通州言芝草生。九月，晋州神仙县元元皇帝庙根子
树两枝连理合成。十二月丙午，越州言李树连理。
按《玉海》，“乾元元年五月十九日，代宗立为皇太子生
之岁。开元十四年十月十三日，豫州献嘉禾，于是以
为祥，更名豫。”

开元十五年，芝草嘉禾生。

按：《唐书元宗本纪》不载。　按《册府元龟》，“十五年闰九
月，亿岁殿生芝草一茎。十月，汝州言嘉禾生。”

开元十七年，太庙产芝竹，生实。

按《唐书元宗本纪》不载。　按《五行志》。十七年睦州竹
实。

按：《册府元龟》：十七年“五月庚寅，有灵芝草产于太庙
第九室殿柱。”

开元十八年，“楠木连理灵芝生。”

按《唐书元宗本纪》不载。　按《册府元龟》，“十八年四月
甲午，嘉州奏楠木生连理枝。五月甲辰，陕州奏灵芝
产。”

开元十九年，稻稆生，再熟芝草，嘉禾生。

按《唐书元宗本纪》不载。　按《唐会要》，十九年四月己卯，杨州奏，“稆生稻二百一十五顷，再熟稻一千八百
顷，其粒并与常稻无异。”

按《册府元龟》：“十九年六月壬申，芝草生于京城之胜
业寺，一本七茎，心黄外紫。九月乙未，冀州任丘县孝
悌乡嘉禾生。庚申，婺州永康县嘉禾生，一茎五穗。
开元二十一年枯杨生，李莲同心芝草生。”

按《唐书元宗本纪》不载。　按《五行志》，二十一年，“蓬州
枯杨生李，枝有实”，与显庆中毛桃生李同。

按《册府元龟》：二十一年二月“癸丑，绛州奏龙兴观池
同心莲一茎。八月癸亥，沂州产紫芝三茎。”

按《玉海》。“二十一年。新罗王兴光奏。国内芝草生。画图
以献。”

开元二十二年，“木连理瑞麦生。”

按：《唐书元宗本纪》不载　按《册府元龟》，“二十二年五
月，安㳄县百姓家产连理树及大麦，一本一十八茎，
穗秀两岐。”

开元二十三年，瑞麦、芝草、嘉禾生。

按：《唐书元宗本纪》，不载。　按《册府元龟》，“二十三年六
月壬子，京兆富平县瑞麦生，一茎五穗。华州下邽县
瑞大麦生，一茎三穗，京畿采访使、御史中丞虞奂奏
贺。十月，沂州芝草生，一茎九寸十岐。乙未，京兆府奏
盩厔县嘉禾生。庚戌朔，奏嘉禾生。十一月，沂州、密州
皆奏芝草生。”

开元二十四年，瑞麦生。

按《唐书元宗本纪》不载。　按《册府元龟》，“二十四年三
月辛巳，沂州瑞麦生。”

开元二十七年，“木连理。”

按《唐书元宗本纪》不载。　按《册府元龟》，“二十七年七
月，蒲州灵贞观连理树生。”

开元二十九年，枯树复荣，棠连理。

按《唐书元宗本纪》不载。　按《五行志》二十九年“亳州
老子祠，枯树复荣。”

按：《册府元龟》：二十九年“三月己丑，亳州奏，老君庙树
已枯复荣。四月甲寅，深州奏，连理甘棠树生于陆泽
县。”

### 天宝元载屋柱生枝嘉麦生

按《唐书元宗本纪》。不载　按《五行志》，“天宝初，临川郡
人李嘉引屋柱生芝草，状如天尊像。”

按《册府元龟》，“天宝元载六月壬辰，信都瑞麦生。临川
郡人李嘉引所居柱上，芝草生，形类天尊，容屡陈光
彩。太守张景佚拔柱献之。睢阳郡嘉麦生，一茎八十
一穗。”

天宝三载，芝草生。

按《唐书元宗本纪》不载。　按《册府元龟》，“三年三月癸
酉，兴庆宫合炼院芝草生，一本六茎。五月，京兆尹奏
所部芝草生。”

天宝四载，嘉禾生。

按《唐书元宗本纪》，不载　按《册府元龟》四载，“八月癸
巳，京兆之新丰嘉禾生，或九穗、六穗。九月，河南府登
封县嘉禾生，一本十二穗。”

天宝五载，嘉麦生。

按《唐书元宗本纪》不载　按《册府元龟》五载，“七月，汝
阴郡上言，有嘉麦生，一茎两岐。”

天宝七载，玉芝产大同殿。

按《唐书元宗本纪》。不载　按《册府元龟》七载，“三月有
玉芝生于大同殿之柱础。一本两茎。神光照于殿上。
命文武百寮入观之。”

天宝八载，大同殿产芝。

按《唐书元宗本纪》不载　按《册府元龟》八载，“六月，大
同殿又产芝一茎。”

天宝十载，芝草生宫，甘结实。

按《唐书元宗本纪》，不载　按《册府元龟》，十载“八月丁
巳，丹阳郡茅山炼丹院生芝草一茎。庚午，蕲春郡之
天长观圣容玉石莲花座上生紫芝一本七茎。”
按《玉海》十载，“九月宫甘结实，与江剑无殊。”

天宝十四载，嘉禾生稻，稆生李，连理产玉芝。

按：《唐书元宗本纪》，不载。　按《册府元龟》十四载：“八月
庚子，乐安郡上言嘉禾。壬寅，京兆府奏嘉禾生而献
之。癸卯，东平太守嗣吴王祗奏，所部寿张、顺昌两县
咸谷稆生。十月，卢江郡人王恭家有李树连理，结紫
实。癸酉，幸华清宫，有石产玉芝。宰相杨国忠请宣付
示朝廷，编诸史册，从之。”

### 肃宗至德二载宁翔荒地自出黑谷

按《唐书肃宗本纪》，不载。　按《册府元龟》，“二年七月，朔
方节度郭子仪奏，宁翔县界荒地，广十五里，有黑禾
谷出遍地，每日侧近百姓扫尽，经宿还生，前后可得
五六千石。其禾圆实，味甘美。臣以为天启兴王，瑞先
百谷，故汉称雨粟，周颂来麰。岂瑞禾自出，家给人足？
盖陛下富教安人，务农敦本，光覆社稷，康济黎元之
应”也。臣不胜大庆。

====乾元元年瑞麦生太庙柱生芝====按：《唐书肃宗本纪》不载。　按《册府元龟》，乾元元年四
月己未，怀州刺史王奇光奏，“河南县王昇清种麦数
亩，皆一茎三穗。丁卯，太庙殿院北门内柱生芝草两
茎，紫盖。”

### 上元二年御座生芝

按《唐书肃宗本纪》。不载　按《五行志》，上元二年七月
甲辰，延英殿御座生玉芝。一茎三花。御制《玉灵芝诗》
三章八句。是岁李光弼出统河南诸军，帝于内殿宴
送，御制诗以宠之，群臣毕和。

### 代宗宝应元年嘉禾生

按《唐书代宗本纪》，不载　按《册府元龟》，“宝应元年九
月戊戌，泰州嘉禾生，异亩同颖，献之，出示百寮。”

### 永泰元年稆麦嘉禾生

按《唐书代宗本纪》，“永泰元年四月己巳，盩厔，稆麦生。”
按《册府元龟》，“永泰元年七月庚申，京兆府上言，鄂县
嘉禾生穗，长一尺馀，穗上粒生，重叠如连珠。”

永泰二年，太庙生芝。

按《唐书代宗本纪》不载。　按《玉海》，“二年，太庙二室生
芝。”

### 大历二年嘉禾生

按《唐书代宗本纪》不载。　按《册府元龟》，“大历二年十
月己亥，潞州长子县嘉禾生，两茎同穗。”

大历三年，嘉瓜、嘉禾生。

按《唐书代宗本纪》不载。　按《册府元龟》，“三年七月，阆
州新井县连理瓜生。十月，太原府嘉禾生。”

大历四年，芝草生。

按《唐书代宗本纪》不载　按《册府元龟》，“四年三月，润
州上元县产芝草，一茎四叶，高七寸。”

大历六年，芝草、嘉瓜、嘉禾生。

按：《唐书代宗本纪》，不载。　按《册府元龟》，“六年八月戌
辰，楚州上言，芝草产于淮阴县。”“十一月，永州上言，湘
源县芝草生，同根三茎，合成一盖。潭州上言，长沙县
荣唐里村下有瓜生，同蒂连心。十二月癸酉，婺州上
言，嘉禾生，一茎九穗，一茎十二穗。”

大历八年，嘉禾、芝草、嘉瓜、瑞麦生李棃、林檎树连理
按《唐书代宗本纪》不载。　按《册府元龟》，“八年五月丁
丑，凤翔府上言，天兴县嘉禾生，一茎二穗。九月辛巳，
华州上言，嘉禾生。十月丁卯，太原府上言，嘉禾生。十
一月，凤翔府上言，天兴县禾生，一茎三穗。太原府上
言，寿阳县嘉禾生，两茎同穗。十一月乙丑，景子，泽州
上言嘉禾生。是岁大有年。”　又按《册府元龟》，“八年六
月庚辰，庐州上言，庐江县紫芝草生，一根二茎，一丈
五尺。七月丙戌，东都留守蒋澳上言，太庙殿柱生芝
草二茎。九月戊寅，桂州上言芝草生。十月丁未，襄州
言芝草生。庚戌，扬州上言芝草生。十一月丁未，申州
上言义阳县芝草生。乙丑，衢州上言，龙丘县李树上
产芝草五茎。”　又按《册府元龟》：八年七月甲午，婺州
上言，“金华县李树连理。八月壬戌，滑州上言，灵昌县
连理瓜生。”九月丁丑，京兆府上言，“梨树及林檎树并
连理。”　又按《册府元龟》：“八年八月庚寅，滑州灵昌县
瑞麦一茎三穗。”

大历九年。枯桧复生。李树生芝。芝草瑞麦嘉禾生
按《唐书代宗本纪》。不载　按《五行志》。九年。晋州神山
县庆唐观枯桧复生。

按《册府元龟》：“九年二月庚午，郑州上言，李树上生芝
草一茎。三月癸卯，亳州上言芝草生。十月己巳，申州
上言芝草生。”“十二月戊寅，衡州上言，李树上芝草生
茎，连树根。”　又按《册府元龟》：“九年五月丁巳，京兆府
上言，瑞麦生，九茎同颖。”　又按《册府元龟》：“九年十月
辛卯，凤翔府上言，嘉禾生，一茎二穗。十二月戊寅，宁
州上”言“嘉禾生。”

大历十年，“李连理嘉禾芝草生。”

按：《唐书代宗本纪》，不载。　按《册府元龟》，十年正月“乙
巳，处州上言李树连理。壬寅，蓟州上言嘉禾生五茎
合为一茎。二月壬申，江陵府上言芝草生。壬午，处州
上言芝草生。三月，濠州上言芝草生五月。蜀州上言
唐兴县李树上芝草生三茎。汉州上言李树上芝草
生一茎。七月癸酉，绛州上言芝草生。九月乙卯，太原
府”上言“嘉禾生。”

大历十二年，瑞木有文芝草，嘉禾生。

按《唐书代宗本纪》，不载。　按《玉海》，十二年五月甲子，
成都人郭远获瑞木一茎，有文曰“天下太平”四字，献
之。宰臣奏贺曰：“至德之化，先贲草木；太平之时，遂形
文字。望藏秘阁，付史馆。”

按：《册府元龟》：十二年十一月“己酉，蔡州上言，汝阳县
芝草生，紫茎黄盖。河中府上言，临晋县嘉禾生，四茎
二穗。”

### 德宗兴元元年李树暴长枯柳复荣

按《唐书德宗本纪》不载。　按《五行志》，兴元元年春，亳
州真源县有李树，植已十四年，其长尺有八寸，至是
枝忽上耸，高六尺，周回如盖，九尺馀。李，国姓也。占曰“木生枝耸，国有寇盗。”是岁，中书省枯柳复荣。

### 贞元三年瑞麦嘉禾生

按：《唐书德宗本纪》不载。　按《册府元龟》，“贞元三年闰
五月，陕观察使李泌献瑞麦，一茎五穗。七月，京兆府
献嘉禾，异本同穗。”

贞元四年，“雨木瑞瓜、芝草生。”

按《唐书德宗本纪》，四年正月，雨木冰于陈留。　按《五
行志》：四年正月，雨木于陈留十里许，大如指，长寸馀，
中空，所下者立，如植木生于下而自上陨者，上下易
位之象。碎而中空者，小人象，如植者自立之象。〈按志作雨

《木纪》作《雨木冰》，互异，因俱见陈留，故并存之。

按《册府元龟》：“四年七月，右神策军献瑞瓜，三蔓合为
一蒂，而生三瓜。九月，许州奏芝草生。”

贞元五年，瑞麦生。

按《唐书德宗本纪》不载。　按《册府元龟》，“五年五月，宋
州奏，大麦一茎九岐者约一百馀本。”

贞元六年，“枥李、连理、嘉禾芝草生。”

按：《唐书德宗本纪》不载。　按《册府元龟》，“六年正月，防
州言枥连理。八月，潮州上言李树连理。京兆府、河南
府并奏嘉禾异本同颖，潮州上言芝草生。”

贞元十二年，芝草、嘉禾生。

按《唐书德宗本纪》不载。　按《册府元龟》，“十二年七月
丁酉，东都留守进芝草。九月，徐州奏嘉禾生。”

贞元十三年，嘉禾生。

按：《唐书德宗本纪》不载。　按《册府元龟》，“十三年八月，
汴州进嘉禾，九月癸亥，怀州进嘉禾。”

贞元十四年，瑞麦生。

按《唐书德宗本纪》不载。　按《册府元龟》，“十四年正月，
蔡州进瑞麦。”

贞元十八年，嘉禾瑞莲生。

按《唐书德宗本纪》不载。　按《册府元龟》，“十八年八月，
徐州献嘉禾。”

按，《玉海》十八年权德舆《贺神龙寺殿前渠中瑞莲花
图表》：“絪缊降祉，菡萏敷荣。瑞兹灼灼之花，迥出田田
之叶。双房挺茂，一雨均沾。”柳宗元《贺表》：“祥图焕开，异
采交映。道协重华，庆传种德。陶阴阳之粹美，孕造化
之精英。双华擢秀，连蒂垂芳。”又《贺西内定池青莲花
并神龙守合欢莲子》云：“叠瑞重祥，累集宫禁。池莲表
异，灵化非常。”

贞元二十一年，嘉禾芝草生。

按《唐书德宗本纪》不载。　按《册府元龟》，“二十一年七
月，成都府献嘉禾，陕州献紫芝。”

### 宪宗元和七年嘉禾生

按《唐书宪宗本纪》不载　按《唐会要》，元和七年十一
月，梓州言，“龙州界武安县嘉禾生，有麟食之。每来，一
鹿引之，群鹿随之。使画工就图之，并嘉禾一函以献。”
元和十一年冬，桃杏华。

按《唐书宪宗本纪》不载。　按《五行志》，十一年十二月，
桃杏华。

元和十五年，木自拔。

按《唐书宪宗本纪》不载。　按《五行志》，十五年九月乙
酉，大雨，树无风而摧者十五六。近木自拔也。占曰：“木
自拔，国将乱。”

### 穆宗长庆元年殿柱产芝

按《唐书穆宗本纪》。不载　按《玉海》。“长庆元年七月。寿
昌殿柱生玉芝。一茎六尺。”

长庆三年，栗实如李。

按《唐书穆宗本纪》不载。　按《五行志》三年，“成都栗树
结实，食之如李。”

### 文宗太和二年九月李有华实瑞粟生

按《唐书文宗本纪》。不载　按《五行志》。太和二年九月，
“徐州滑州李有华实可食。”

按《唐会要》：太和二年，福建进瑞粟一十茎。中书门下
奏：“伏以陛下勤求理本，澄清化源，不以灵芝白乌为
瑞应，方将时安人和为嘉祥。宸翰昭宣，睿情斯属。请
自今祥瑞，但申有司，更不令进献。”依奏。

太和三年，李生木瓜。

按《唐书文帝本纪》不载。　按《五行志》“三年，成都李树
生木瓜，空中不实。”

太和九年，金带生菌。

按《唐书。文宗本纪》。不载。　按《五行志》。九年冬。郑注之
金带有菌生。近草妖也。

### 开成四年竹生米

按《唐书文宗本纪》不载　按《五行志》，“开成四年六月，
襄州山竹有实成米，民采食之。”

### 武宗会昌三年冬沁源桃杏华

按《唐书武宗本纪》不载。　“按《五行志》”云云。

### 宣宗大中二年瑞粟生

按《唐书宣宗本纪》不载。　按《玉海》，“大中二年七月十
六日，福建观察使殷俨进瑞粟十一茎，茎有五六穗。”

====懿宗咸通十四年李实变为木瓜====按《唐书懿宗本纪》不载。　按《五行志》，咸通十四年四
月，成都李实变为木瓜，时人以为李，国姓也。变者，国
夺于人之象。

### 僖宗广明元年冬桃李华山华皆发

按《唐书僖宗本纪》不载。　按《五行志》云云。

广明二年，枯檀复生。

按《唐书僖宗本纪》不载。　按《五行志》，“二年春，眉州有
檀树已枯倒，一夕复生。”

### 中和二年秋桃杏华实

按《唐书僖宗本纪》不载。　按《五行志》，“中和二年九月，
太原诸山桃杏华，有实。”

### 光启元年草叶如旗

按《唐书僖宗本纪》不载。　按《五行志》，“光启元年七月，
河中解永乐生草，叶自相樛结，如旌旗之状，时人以
为旗子草。”

光启二年，草叶如旗。

按《唐书僖宗本纪》不载。　按《五行志》，二年七月，凤翔
麟游草生如旗状，占曰：“其野有兵。”

### 哀宗天祐二年嘉禾生

按《唐书哀宗本纪》，不载。　按《册府元龟》：天祐二年八
月，河南府奏：“雒苑谷水屯百姓马会谷地内，有嘉禾
合穗，谨随表进者。”诏曰：“多稼如云，已称大稔，异亩同
颖，盖表殊祥。张全义尹正邦畿，从容廊庙，动必垂于
惠化，静每著于燮调，佐时之略弥章，阜俗之风益显。
爰昭元贶，可卜丰年，训农遐掩于卫文，献瑞迥同于
唐叔，载观祯异，尤切叹嘉。”仍付史馆。

天祐三年，“木连理、芝草、嘉禾生。”

按《唐书哀宗本纪》不载。　按《册府元龟》，“三年四月，陕
州柳溪树连理。十月，密州渚城县人徐霸送芝草两
茎以进。密州诸城县徐霸进嘉禾九穗，刺史李绍岳
画图以进。”